b'\n_START_ARTICLE_\nVuoden 1526 s\xc3\xa4\xc3\xa4d\xc3\xb6kset\n_START_PARAGRAPH_\nVuoden 1526 s\xc3\xa4\xc3\xa4d\xc3\xb6kset olivat s\xc3\xa4\xc3\xa4d\xc3\xb6ksi\xc3\xa4, joilla Espanjan kuningas Kaarle V halusi suojella intiaaneja konkistadorien ja encomenderojen v\xc3\xa4\xc3\xa4rink\xc3\xa4yt\xc3\xb6ksilt\xc3\xa4._NEWLINE_Tilanne Uudessa-Espanjassa oli riist\xc3\xa4ytynyt t\xc3\xa4ydelliseksi mielivallaksi konkistadori Hern\xc3\xa1n Cort\xc3\xa9sin ollessa saamistaan neuvoista huolimatta poissa kuvern\xc3\xb6\xc3\xb6rin virkapaikaltaan Hondurasin-matkansa aikana vuosina 1524\xe2\x80\x931526. Viranomaiset, joille kuvern\xc3\xb6\xc3\xb6ri Cort\xc3\xa9s oli j\xc3\xa4tt\xc3\xa4nyt toimeenpanovallan, sotivat kesken\xc3\xa4\xc3\xa4n. Uuden Espanjan ensimm\xc3\xa4inen audiensia nimitettiin vuonna 1527 ja saapui Uuteen Espanjaan 1528, kahden vuoden kuluttua Cort\xc3\xa9sin paluusta Hondurasin-retkelt\xc3\xa4\xc3\xa4n.'